CELEX: 32019D0301
Language: bg
Date: 2019-02-12 00:00:00
Title: Решение (ЕС) 2019/301 на Съвета от 12 февруари 2019 година за сключване, от името на Съюза и на държавите членки, на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна, за да се вземе предвид присъединяването на Република Хърватия към Европейския съюз

22.2.2019   
               
               
                  BG
               
               
                  Официален вестник на Европейския съюз
               
               
                  L 51/1
               
            
         РЕШЕНИЕ (ЕС) 2019/301 НА СЪВЕТА
         от 12 февруари 2019 година
         за сключване, от името на Съюза и на държавите членки, на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна, за да се вземе предвид присъединяването на Република Хърватия към Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91, член 100, параграф 2 и членове 207 и 209 във връзка с член 218, параграф 6, буква а) от него,
         като взе предвид Акта за присъединяване на Хърватия, и по-специално член 6, параграф 2 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     В съответствие с Решение (ЕС) 2018/385 на Съвета (2) на 6 февруари 2018 г. беше подписан Протоколът към Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна, за да се вземе предвид присъединяването на Република Хърватия към Европейския съюз („Протоколът“), при условие на сключването му на по-късна дата.
                  
               
                     (2)
                  
                  
                     По отношение на въпросите от компетентността на Европейската общност за атомна енергия, за сключването на Протокола се прилага отделна процедура.
                  
               
                     (3)
                  
                  
                     Протоколът следва да бъде одобрен от името на Съюза и на държавите членки,
                  
               ПРИЕ НАСТОЯЩОТО РЕШЕНИЕ:
         
            Член 1
            Протоколът към Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна, за да се вземе предвид присъединяването на Република Хърватия към Европейския съюз (3), се одобрява от името на Европейския съюз и надържавите членки.
         
         
            Член 2
            Председателят на Съвета, от името на Съюза и на държавите членки извършва нотификацията, предвидена в член 4, параграф 1 от Протокола (4).
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 12 февруари 2019 година.
            
               
                  За Съвета
               
               
                  Председател
               
               E.O. TEODOROVICI
            
         
         
            (1)  Одобрение от 15 януари 2019 г. (все още непубликувано в Официален вестник).
         
            (2)  Решение (EС) 2018/385 на Съвета от 16 октомври 2017 г. за подписване, от името на Съюза и на държавите членки, и временно прилагане на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна, за да се вземе предвид присъединяването на Република Хърватия към Европейския съюз (ОВ L 69, 13.3.2018 г., стр. 1).
         
            (3)  Текстът на Протокола е публикуван в ОВ L 69 oт 13.3.2018 г. заедно с Решението за подписване.
         
            (4)  Датата на влизане в сила на протокола ще бъде публикувана в Официален вестник на Европейския съюз от Генералния секретариат на Съвета.